આમ, આપણે અંગ્રેજીને જાણકારી અને સમજ મેળવવાની ભાષા નથી બનાવવાની. એ કાર્ય માટે માતૃભાષા જ શ્રેષ્ઠ છે. અંગ્રેજીને આપણે આપણી જાણકારી અને સમજને ખાલી અભિવ્યક્ત કરવાની ભાષા બનાવવાની છે જે આસાન છે. એ માટે ગ્રેજ્યુએશન અને પોસ્ટ-ગ્રેજ્યુએશનના દરેક કોર્સને માતૃભાષામાં જ ભાષાંતરીત કરી એક વધારાનો અંગ્રેજી વિષય દાખલ કરવો જોઇએ જેમાં તે કોર્સમાં ઉંડાણપૂર્વક જાણેલા સત્યોને અંગ્રેજીમાં કયા શબ્દો સાથે કેવી રીતે વ્યક્ત કરવા તે શીખવાડવામા આવે.